Religion As A Profession And As A Source Of Income
رسول اللہ ﷺ نے تجارت نبی بننے سے پہلے کی تھی۔ نبوت کے بعد آپ نے کوئی ذریعہ معاش اختیار نہیں کیا۔ یہ آپ کا کام نہیں تھا۔ آپ بھی معاش میں مصروف ہو جاتے تو کار نبوت انجام دینے میں کوتاہی ہوتی۔ سب صحابہ نے علم دین کے لیے خود کو وقف نہیں کیا تھا۔ جن صحابہ نے خود کو وقف کیا ان کی دیکھ بھال دیگر صحابہ کرتے تھے۔ حضرت ابو ہریرہ اس کی ایک مثال ہیں۔ حضرت عمر کے زمانے میں جب نظام تشکیل پانے لگا تو مسجد کے ائمہ اور مؤذنوں کی تنخواہیں مقرر کی گئیں۔ اسی طرح مجاہدین کی تنخواہیں مقرر ہوئیں۔ بعد کے دور میں خلفا نے اہل علم کے بڑے بڑے وظائف مقرر کیے کہ وہ اپنا علمی کام دل جمعی سے کریں۔ یہ ممکن ہی نہیں کہ ایک شخص خود کو دین میں قابلیت کے لیے وقف کرے اور لوگوں کو اپنے علم سے فائدہ پہہچانے کے لیے دستیاب بھی رہے تو پھر اپنے معاش کے لیے خود فکر میں مبتلا بھی رہے۔ ایسا حقییقی دنیا میں نہیں ہوتا۔ ہر شعبہ علم کمال مہارت اور امور کی انجام دہی کے لیے مکمل وقت مانگتا ہے جس کی قمیت فائدہ اٹھانے والے کے سماج کو دینا ہوتی ہے۔ بنی اسرائیل اور انبیا کی مثال سے فقط ایک جہت سے دی گئی تھی کہ جب کسی کو کسی کام کے لیے مشغول کر لیا جائے تو خدا بھی ان کے معاشی بندوبست کا ذمہ دار معاشرے کو بناتا ہے۔ اس کے بعد جو نتائج آپ نے نکالا وہ مثال سے مراد ہی نہیں۔ کسی مثال یا تشبیہ میں اس مثال کے سارے پہلو مراد نہیں ہوا کرتے۔